Teate avaldamine veinisektoris kasutatava nimetuse tootespetsifikaadi standardmuudatuse heakskiitmise kohta vastavalt komisjoni delegeeritud määruse (EL) 2019/33 artikli 17 lõigetele 2 ja 3

(2019/C 254/03)

Käesolev teade avaldatakse vastavalt komisjoni delegeeritud määruse (EL) 2019/33 (1) artikli 17 lõikele 5.

STANDARDMUUDATUSE HEAKSKIITMISE TEADE

„Haut-Médoc“

Viitenumber: PDO-FR-A0710-AM03

Teate kuupäev: 10.4.2019

KINNITATUD MUUDATUSE KIRJELDUS JA PÕHJUSED

1. Piiritletud maatüki kogupindala

Kirjeldus ja põhjused

See taotlus hõlmab taotlusi, millele on viidatud 7. aprillil 2016 edastatud dokumendis PDO-FR-A0710-AM01 ja 12. jaanuaril 2018 edastatud dokumendis PDO-FR-A0710-AM02.

Tootespetsifikaadi I peatüki IV punkti alapunktis 2 on pärast sõnu „16. märtsil 2007“ lisatud sõnad „28. septembril 2011, 11. septembril 2014, 9. juunil 2015, 8. juunil 2016, 23. novembril 2016 ja 15. veebruaril 2018 ning selle püsivast kasutuselevõtust 25. märtsil 2014.“

Selle muudatuse eesmärk on lisada kuupäevad, millal pädev riiklik asutus geograafilise tootmispiirkonna piiritletud maatüki kogupindala muudatused heaks kiitis. Maatüki piiritlemise eesmärk on määrata kindlaks tootmispiirkond, mille maatükid on sobivad asjaomase kaitstud päritolunimetusega toote tootmiseks.

Vastavalt sellele muudatusele lisati XI punkti alapunkti 1 alapunkt b, mis sõnastati järgmiselt: „b) viinapuude kasvualade puhul, mis on välja jäetud piiritletud maatüki kogupindalast, mis on tuvastatud nende katastriüksuste ja pindalade järgi, ning mille nimekirja kinnitas riikliku päritolu- ja kvaliteediinstituudi (Institut national de l’origine et de la qualité) pädeva riikliku komitee alaline komisjon oma 25. märtsi 2014. aasta istungil, on saagikoristusel jätkuvalt õigus kasutada kaitstud päritolunimetust kuni viinapuude väljajuurimiseni ja hiljemalt 31. detsembrini 2024, kui see vastab selle tootespetsifikaadi teistele sätetele. Asjakohaste maatükkide loetelu on esitatud II lisas“.

Tootespetsifikaadile lisati ka II lisa, milles loetletakse piiritletud maatüki kogupindalast välja jäetud maatükid, mille suhtes kohaldatakse üleminekumeetmeid.

Need muudatused ei mõjuta koonddokumendis esitatud teavet.

2. Geograafiline piirkond

Kirjeldus ja põhjused

Tootespetsifikaadi I peatüki IV punkti alapunktist 1 jäeti välja Cantenaci ja Margaux’ kommuunid ja lisati Margaux-Cantenaci kommuun.

Tegemist on muudatusega, mis on seotud eespool märgitud kommuunide ühinemisega.

See muudatus mõjutab koonddokumendi punkti 2.6.

3. Vahetus läheduses asuv piirkond

Kirjeldus ja põhjused

Tootespetsifikaadi I peatüki IV punkti alapunkti 3 alapunktist b jäeti välja Aubie-et-Espessasi, Castets-en-Dorthe’i, Castillon-de-Castets’, Civrac-de-Dordogne’i, Saint-Antoine’i ja Salignaci kommuunid.

Val de Virvée, Castets’, Castilloni ja Civrac-sur-Dordogne’i kommuunid lisati.

Aubie-et-Espessasi, Saint-Antoine’i ja Salignaci kommuunid liideti Val de Virvée kommuuniks.

Castets-en-Dorthe’i ja Castillon-de-Castets’ kommuunid liideti Castets et Castilloni kommuuniks.

Civrac-de-Dordogne’i kommuun nimetati Civrac-sur-Dordogne’iks.

Need muudatused mõjutavad koonddokumendi punkti 2.9.

4. Seos piirkonnaga

Kirjeldus ja põhjused

Tootespetsifikaadi I peatüki X punkti alapunkti 1 alapunkti a esimeses lõigus on geograafilise piirkonna kommuunide arv pärast Cantenaci ja Margaux’ kommuunide ühinemist muutunud, 29 asemel on nüüd 28 kommuuni.

See muudatus mõjutab koonddokumendi punkti 2.8.

5. Piiritletud maatüki kogupindala

Kirjeldus ja põhjused

Tootespetsifikaadi I peatüki IV punkti alapunktist 2 jäeti välja kuupäevad 9. november 1960, 13. mai 1970 ja 6. november 1997, sest need ei vasta enam praegusele piiritlemisele.

KOONDDOKUMENT

1. Toote nimetus

Haut-Médoc

2. Geograafilise tähise tüüp

KPN – kaitstud päritolunimetus

3. Viinamarjasaaduste kategooriad

1. Vein

4. Veini(de) kirjeldus

Veinide loomulik alkoholisisaldus on minimaalselt 11 mahuprotsenti.

Pärast rikastamist ei tohi veinide alkoholisisaldus ületada 13 mahuprotsenti.

Iga pakendamata või pakendatult turustatava veinipartii fermenteeritavate suhkrute (glükoos + fruktoos) sisaldus ei tohi ületada 3 g/l.

Kõigi veinipartiide puhul, mida turustatakse pakendamata või pakendatult enne saagikoristusaastale järgneva aasta 1. oktoobrit, ei tohi lenduvate hapete sisaldus ületada 12,25 meq/l (0,60 grammi liitri kohta, väljendatud H2SO4 kujul). Pärast seda kuupäeva peab maksimaalne lenduvate hapete sisaldus olema 16,33 meq/l (0,80 grammi liitri kohta, väljendatud H2SO4 kujul).

Iga veinipartii puhul, mida turustatakse pakendamata, ei tohi vääveldioksiidi kogusisaldus ületada 140 mg/l.

Iga pakendamata või pakendatult turustatava veini õunhappe sisaldus ei tohi ületada 0,20 g/l.

Tegemist on punaste vaiksete, intensiivse värviga tanniiniste veinidega, mille laagerdamisomadused on suurepärased. Neid saadakse peamiselt segudest, milles domineerib sageli viinamarjasort ‘Cabernet Sauvignon N’. See sort annab veinidele vürtsiseid nüansse, mis segunevad vaatides laagerdudes vanillinootidega. ‘Merlot N’ annab veinidele ümarust, pehmust ja punaste puuviljade nüansse. Struktuursust ja komplekssust saab suurendada viinamarjasortide ‘Cabernet Franc N’ või ‘Petit Verdot N’ segamisega (mis annavad veinile headel valmimisaastatel värskust).

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus milliekvivalentides liitri kohta Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

5. Veinivalmistustavad

a. Peamised veinivalmistustavad

Istutustihedus ja vahed

Viljelustavad

Puude minimaalne istutustihedus on 6 500 puud hektari kohta. Reavahe ei või olla suurem kui 1,80 meetrit ja samas reas olevate viinapuude tüvede vahemaa peab olema vähemalt 0,80 meetrit.

Viinapuude lõikamise eeskirjad

Viljelustavad

Lõikamine on kohustuslik. See toimub hiljemalt lehtede moodustumise etapil (Lorentzi skaalal 9). Viinapuude lõikamisel kasutatakse järgmisi tehnikaid:

— deux astes’i lõikus (kaks pikka võrset), nn kaheõlaline Guyot’ lõikus või Médoci lõikus, mille puhul peab oksale jääma vähemalt 5 punga;

— tavaline Guyot’ ja kombineeritud Guyot’ lõikus, mille puhul peab puule jääma 7 või enam punga;

— kahetüvelise või neljaharulise lehviku kujuline cots’ lõikus, mille puhul peab puule jääma vähemalt 12 punga.

Rikastamine

Veinivalmistuse eritavad

Substraktiivsed rikastamistehnoloogiad on lubatud, tingimusel et rikastamisaste ei ületa 15 %.

Pärast rikastamist ei tohi veinide alkoholisisaldus ületada 13 mahuprotsenti.

b. Maksimaalne saagikus

65 hektoliitrit hektari kohta

6. Määratletud geograafiline piirkond

Viinamarjade korjamine ja pressimine ning veini valmistamine ja laagerdamine toimub Gironde’i departemangu järgmiste kommuunide territooriumil: Arcins, Arsac, Avensan, Blanquefort, Castelnau-de-Médoc, Cissac-Médoc, Cussac-Fort-Médoc, Labarde, Lamarque, Listrac-Médoc, Ludon-Médoc, Macau, Margaux-Cantenac, Moulis-en-Médoc, Parempuyre, Pauillac, Le Pian-Médoc, Saint-Aubin-de-Médoc, Saint-Estèphe, Saint-Julien-Beychevelle, Saint-Laurent-Médoc, Saint-Médard-en-Jalles, Saint-Sauveur, Saint-Seurin-de-Cadourne, Sainte-Hélène, Soussans, Le Taillan-Médoc ja Vertheuil.

7. Peamised veiniviinamarjasordid

’Petit Verdot N’

8. Seos(ed)

Kaitstud päritolunimetuse „Haut-Médoc“ geograafiline piirkond asub Garonne’i jõe vasakul kaldal ja Gironde’ist kuni Bordeaux’ laienduseni välja. See piirkond, mis ulatub Le Taillan-Médoci piirkonnast lõunas kuni Saint-Seurin-de-Cadourne’ini põhjaosas, asub 50 kilomeetri pikkusel alal, mis laiub ida-läänesuunal pisut rohkem kui 10 kilomeetril. Geograafiline piirkond vastab seega kaitstud päritolunimetuse „Médoc“ piirkonna osale ja puudutab Gironde’i suudmest ülesvoolu asuvaid kommuune, mis selgitab päritolunimetuse nime. See hõlmab Gironde’i departemangu 28 kommuuni.

Vaatamata peamiselt atlantilisele kliimale erinevad piirkonna „Haut-Médoc“ sademed Médoci põhjapoolsemate kommuunide omadest, tagades suhtelise hooajaliste kõikumiste tasakaalu ja mõõduka sademete hulga. Need soodsad kliimategurid on tingitud Atlandi ookeani ja Gironde’i vete reguleerivast soojuslikust mõjust.

Mereline kliima, millele lisanduvad mõnel aastal vihmased madalrõhkkonnad sügisel, või vastupidi, kuum ja väga päikesepaisteline hilissügis, jätavad aastakäigule oma jälje. Kuid põhijooned on enamasti seotud selle setteala iseloomuliku geoloogiaga, piirkonna muldade algse geoloogilise ajalooga, pinnavormide ja topograafiaga ning viinamarjaistanduste praeguse mullasisaldusega.

Médoci viinamarjakasvatusmaid, mis on kuulsad üle kogu maailma, on täiustanud veinitootjate põlvkonnad. Aegade jooksul on veinitootjate hea mullastiku tundmine ja mullaomaduste optimeerimispüüdlused pinnase kuivendamise tehnikate abil võimaldanud arendada hästi laagerduvate punaste veinide tootmiseks kõige sobivamad viljelustavad. Sanitaarnõuete areng ja viinamarjaistanduse mehhaniseerimine ei ole muutnud veinivalmistajate soovi säilitada viinamarjakasvatustavad, mis on kooskõlas eesmärgiga toota tunnustatud eripäraga punaseid pika säilimisajaga veine.

Ajalooliselt on „Haut-Médoc“ olnud orienteeritud erinevatele viinamarjasortidele, mis on valitud nende sobivuse tõttu pika säilimisajaga veinide valmistamiseks mõistliku segu abil. Näiteks Médoci veinivalmistaja kasvatas kindlaid viinamarjasorte teatavat tüüpi muldades: viinamarjasorti ‘Merlot N’ kolluviaalsetes muldades, viinamarjasorti ‘Carmenère N’ mineraalivaestes kruusastes ja kuivades muldades, viinamarjasorti ‘Cabernet Franc N’ lubjakivistel paljanditel või kuivades liivastes muldades, mis on soodsad ka viinamarjasortide ‘Cot N’ ja ‘Petit Verdot N’ jaoks pruunmuldades kasvamisel. Viinamarjasort ‘Cabernet-Sauvignon N’, millele segud tuginevad, kasvab hästi sügavates kruusastes muldades.

See mitmekesisus määrab viinamarjaistanduse selektiivse juhtimise korral ära piiratud reavahed, maksimaalse maatüki koormuse ja viinapuude tüvede arvu.

„Haut-Médoc“ veinide maine ja tuntus põhineb peamiselt mitmesugustel liigitustel, mis on ajalooliselt tuginenud viinamarjaistanduse (cru), veinilossi (château) ja kvalitatiivse hierarhia mõistetele. Aastal 1647, kui „Jurade de Bordeaux“ andis välja ajaloo esimese Guyenne’i veinide klassifikatsiooni, olid Médoci piirkonna veinid oma maine juba kehtestanud. Louis XV ajal täpsustati seda klassifikatsiooni piirkondade kaupa, liigitades need kõigepealt valdade, seejärel viinamarjaistanduste (crus) kaupa. XIX sajandil kinnitati Bordeaux’ viinamarjaistanduste veinide liigitamine klassifikatsiooniga Classement des Vins de Bordeaux 1855. aasta maailmanäitusel.

Veini „Haut-Médoc“ maine põhineb muu hulgas kaitstud päritolunimetuse geograafilises piirkonnas toodetava viie viinamarjaistanduse veini olemasolul.

XX sajandil hõlmas liigitus „crus bourgeois du Médoc“ 1932. aastal 444 viinamarjaistanduse veini, millest 153 on kaitstud päritolunimetusega „Haut-Médoc“.

Seda pika veinivalmistamise ajalooga veinipiirkonda, mida läbib ka veinitee nimega Route des Vins, ilmestavad arvukad hiilgavad veinilossid („châteaux“), mitmekesise arhitektuuripärandiga suured hooned, mille nimesid tuntakse kogu maailmas.

Päritolunimetuse „Haut-Médoc“ punased veinid on intensiivsed, tanniinised ja üldjuhul valmistatud segudest, milles ‘Cabernet Sauvignon N’ tihti domineerib, andes veinile vürtsikaid nüansse, mis segunevad vaatides laagerdudes ideaalselt vanillinootidega, mis on oluliselt levinum kui kaitstud päritolunimetuse „Médoc“ puhul. Viinamarjasort ‘Merlot N’ annab veinidele ümarust, pehmust ja punaste puuviljade nüansse. Struktuursust ja komplekssust saab suurendada viinamarjasortide ‘Cabernet Franc N’ või ‘Petit Verdot N’ segamisega, kusjuures viimane annab veinile headel valmimisaastatel ka värskust.

See viinamarjaistanduse kasutatav kasvatusmeetod võimaldab saada väga küpseid ja terveid viinamarju, mille saagikust hoitakse kontrolli all. Soovitud kontsentratsiooniga veinide saamiseks on võimalik ka viinamarjade pikaajaline leotamine. Seetõttu on nende pehmendamiseks oluline vähemalt kuuekuuline valmimine. Seega on „Haut-Médoc“ veinide puhul tegemist suurepäraselt laagerduvate veinidega.

9. Olulised lisatingimused (pakendamine, märgistamine, muud nõuded)

Viinamarjaistanduse vahetus läheduses asuv piirkond

Õigusraamistik:

riiklikud õigusaktid

Lisatingimuse liik:

määratletud geograafilises piirkonnas tootmisega seonduv erand

Tingimuse kirjeldus

Vahetus läheduses asuv piirkond, mis on määratletud veinide valmistamise erandina, koosneb järgmistest Gironde’i departemangu kommuunidest vastavalt ametlikule geograafilisele koodile 19. juunil 2017: Bégadan, Blaignan, Civrac-en-Médoc, Couquèques, Gaillan-en-Médoc, Jau-Dignac-et-Loirac, Lesparre-Médoc, Naujac-sur-Mer, Ordonnac, Prignac-en-Médoc, Queyrac, Saint-Christoly-Médoc, SaintGermain-d’Esteuil, Saint-Vivien-de-Médoc, Saint-Yzans-de-Médoc, Valeyrac ja Vensac.

Vahetus läheduses asuv tootmis- ja valmimispiirkond

Õigusraamistik:

riiklikud õigusaktid

Lisatingimuse liik:

määratletud geograafilises piirkonnas tootmisega seonduv erand

Tingimuse kirjeldus

Vahetus läheduses asuv piirkond, mis on määratletud veinide valmistamise ja valmimise erandina, koosneb järgmistest Gironde’i departemangu kommuunidest vastavalt ametlikule geograafilisele koodile 19. juunil 2017: Abzac, Aillas, Ambarès-et-Lagrave, Ambès, Anglade, Arbanats, Arbis, Les Artigues-de-Lussac, Artigues-près-Bordeaux, Arveyres, Asques, Aubiac, Auriolles, Auros, Ayguemorte-Les-Graves, Bagas, Baigneaux, Barie, Baron, Barsac, Bassanne, Bassens, Baurech, Bayas, Bayon-sur-Gironde, Bazas, Beautiran, Bégadan, Bègles, Béguey, Bellebat, Bellefond, Belvès-de-Castillon, Bernos-Beaulac, Berson, Berthez, Beychac-et-Caillau, Bieujac, Les Billaux, Birac, Blaignac, Blaignan, Blasimon, Blaye, Blésignac, Bommes, Bonnetan, Bonzac, Bordeaux, Bossugan, Bouliac, Bourdelles, Bourg, Le Bouscat, Branne, Brannens, Braud-et-Saint-Louis, La Brède, Brouqueyran, Bruges, Budos, Cabanac-et-Villagrains, Cabara, Cadarsac, Cadaujac, Cadillac, Cadillac-en-Fronsadais, Camarsac, Cambes, Camblanes-et-Meynac, Camiac-et-Saint-Denis, Camiran, Camps-sur-l’Isle, Campugnan, Canéjan, Cantois, Capian, Caplong, Carbon-Blanc, Cardan, Carignan-de-Bordeaux, Cars, Cartelègue, Casseuil, Castelmoron-d’Albret, Castelviel, Castets et Castillon, Castillon-la-Bataille, Castres-Gironde, Caudrot, Caumont, Cauvignac, Cavignac, Cazats, Cazaugitat, Cénac, Cenon, Cérons, Cessac, Cestas, Cézac, Chamadelle, Civrac-de-Blaye, Civrac-sur-Dordogne, Civrac-en-Médoc, Cleyrac, Coimères, Coirac, Comps, Coubeyrac, Couquèques, Courpiac, Cours-de-Monségur, Cours-les-Bains, Coutras, Coutures, Créon, Croignon, Cubnezais, Cubzac-les-Ponts, Cudos, Cursan, Daignac, Dardenac, Daubèze, Dieulivol, Donnezac, Donzac, Doulezon, Les Eglisottes-et-Chalaures, Escoussans, Espiet, Les Esseintes, Etauliers, Eynesse, Eyrans, Eysines, Faleyras, Fargues, Fargues-Saint-Hilaire, Le Fieu, Flaujagues, Floirac, Floudès, Fontet, Fossés-et-Baleyssac, Fours, Francs, Fronsac, Frontenac, Gabarnac, Gaillan-en-Médoc, Gajac, Galgon, Gans, Gardegan-et-Tourtirac, Gauriac, Gauriaguet, Générac, Génissac, Gensac, Gironde-sur-Dropt, Gornac, Gours, Gradignan, Grayan-et-l’Hôpital, Grézillac, Grignols, Guillac, Guillos, Guîtres, Le Haillan, Haux, Hure, Illats, Isle-Saint-Georges, Izon, Jau-Dignac-et-Loirac, Jugazan, Juillac, Labescau, Ladaux, Lados, Lagorce, Lalande-de-Pomerol, Lamothe-Landerron, La Lande-de-Fronsac, Landerrouat, Landerrouet-sur-Ségur, Landiras, Langoiran, Langon, Lansac, Lapouyade, Laroque, Laruscade, Latresne, Lavazan, Léogeats, Léognan, Lesparre-Médoc, Lestiac-sur-Garonne, Les Lèves-et-Thoumeyragues, Libourne, Lignan-de-Bazas, Lignan-de-Bordeaux, Ligueux, Listrac-de-Durèze, Lormont, Loubens, Loupes, Loupiac, Loupiac-de-la-Réole, Lugaignac, Lugasson, Lugon-et-l’Ile-du-Carnay, Lussac, Madirac, Maransin, Marcenais, Marcillac, Margueron, Marimbault, Marions, Marsas, Martignas-sur-Jalle, Martillac, Martres, Masseilles, Massugas, Mauriac, Mazères, Mazion, Mérignac, Mérignas, Mesterrieux, Mombrier, Mongauzy, Monprimblanc, Monségur, Montagne, Montagoudin, Montignac, Montussan, Morizès, Mouillac, Mouliets-et-Villemartin, Moulon, Mourens, Naujac-sur-Mer, Naujan-et-Postiac, Néac, Nérigean, Neuffons, Le Nizan, Noaillac, Noaillan, Omet, Ordonnac, Paillet, Les Peintures, Pellegrue, Périssac, Pessac, Pessac-sur-Dordogne, Petit-Palais-et-Cornemps, Peujard, Le Pian-sur-Garonne, Pineuilh, Plassac, Pleine-Selve, Podensac, Pomerol, Pompéjac, Pompignac, Pondaurat, Porchères, Portets, Le Pout, Préchac, Preignac, Prignac-en-Médoc, Prignac-et-Marcamps, Pugnac, Puisseguin, Pujols, Pujols-sur-Ciron, Le Puy, Puybarban, Puynormand, Queyrac, Quinsac, Rauzan, Reignac, La Réole, Rimons, Riocaud, Rions, La Rivière, Roaillan, Romagne, Roquebrune, La Roquille, Ruch, Sablons, Sadirac, Saillans, Saint-Aignan, Saint-André-de-Cubzac, Saint-André-du-Bois, Saint-André-et-Appelles, Saint-Androny, Saint-Antoine-du-Queyret, Saint-Antoine-sur-l’Isle, Saint-Aubin-de-Blaye, Saint-Aubin-de-Branne, Saint-Avit-de-Soulège, Saint-Avit-Saint-Nazaire, Saint-Brice, Saint-Caprais-de-Blaye, Saint-Caprais-de-Bordeaux, Saint-Christoly-de-Blaye, Saint-Christoly-Médoc, Saint-Christophe-de-Double, Saint-Christophe-des-Bardes, Saint-Cibard, Saint-Ciers-d’Abzac, Saint-Ciers-de-Canesse, Saint-Ciers-sur-Gironde, Saint-Côme, Saint-Denis-de-Pile, Saint-Emilion, Saint-Etienne-de-Lisse, Saint-Exupéry, Saint-Félix-de-Foncaude, Saint-Ferme, Saint-Genès-de-Blaye, Saint-Genès-de-Castillon, Saint-Genès-de-Fronsac, Saint-Genès-de-Lombaud, Saint-Genis-du-Bois, Saint-Germain-de-Grave, Saint-Germain-de-la-Rivière, Saint-Germain-d’Esteuil, Saint-Germain-du-Puch, Saint-Gervais, Saint-Girons-d’Aiguevives, Saint-Hilaire-de-la-Noaille, Saint-Hilaire-du-Bois, Saint-Hippolyte, Saint-Jean-de-Blaignac, Saint-Jean-d’Illac, Saint-Laurent-d’Arce, Saint-Laurent-des-Combes, Saint-Laurent-du-Bois, Saint-Laurent-du-Plan, Saint-Léon, Saint-Loubert, Saint-Loubès, Saint-Louis-de-Montferrand, Saint-Macaire, Saint-Magne-de-Castillon, Saint-Maixant, Saint-Mariens, Saint-Martial, Saint-Martin-de-Laye, Saint-Martin-de-Lerm, Saint-Martin-de-Sescas, Saint-Martin-du-Bois, Saint-Martin-du-Puy, Saint-Martin-Lacaussade, Saint-Médard-de-Guizières, Saint-Médard-d’Eyrans, Saint-Michel-de-Fronsac, Saint-Michel-de-Lapujade, Saint-Michel-de-Rieufret, Saint-Morillon, Saint-Palais, Saint-Pardon-de-Conques, Saint-Paul, Saint-Pey-d’Armens, Saint-Pey-de-Castets, Saint-Philippe-d’Aiguille, Saint-Philippe-du-Seignal, Saint-Pierre-d’Aurillac, Saint-Pierre-de-Bat, Saint-Pierre-de-Mons, Saint-Quentin-de-Baron, Saint-Quentin-de-Caplong, Saint-Romain-la-Virvée, Saint-Sauveur-de-Puynormand, Saint-Savin, Saint-Selve, Saint-Seurin-de-Bourg, Saint-Seurin-de-Cursac, Saint-Seurin-sur-l’Isle, Saint-Sève, Saint-Sulpice-de-Faleyrens, Saint-Sulpice-de-Guilleragues, Saint-Sulpice-de-Pommiers, Saint-Sulpice-et-Cameyrac, Saint-Trojan, Saint-Vincent-de-Paul, Saint-Vincent-de-Pertignas, Saint-Vivien-de-Blaye, Saint-Vivien-de-Médoc, Saint-Vivien-de-Monségur, Saint-Yzan-de-Soudiac, Saint-Yzans-de-Médoc, Sainte-Colombe, Sainte-Croix-du-Mont, Sainte-Eulalie, Sainte-Florence, Sainte-Foy-la-Grande, Sainte-Foy-la-Longue, Sainte-Gemme, Sainte-Radegonde, Sainte-Terre, Salaunes, Salleboeuf, Les Salles-de-Castillon, Samonac, Saucats, Saugon, Sauternes, La Sauve, Sauveterre-de-Guyenne, Sauviac, Savignac, Savignac-de-l’Isle, Semens, Sendets, Sigalens, Sillas, Soulac-sur-Mer, Soulignac, Soussac, Tabanac, Taillecavat, Talais, Talence, Targon, Tarnès, Tauriac, Tayac, Teuillac, Tizac-de-Curton, Tizac-de-Lapouyade, Toulenne, Le Tourne, Tresses, Uzeste, Val de Virvée, Valeyrac, Vayres, Vendays-Montalivet, Vensac, Vérac, Verdelais, Le Verdon-sur-Mer, Vignonet, Villandraut, Villegouge, Villenave-de-Rions, Villenave-d’Ornon, Villeneuve, Virelade, Virsac ja Yvrac.

Suurem geograafiline üksus

Õigusraamistik:

riiklikud õigusaktid

Lisatingimuse liik:

märgistamisega seotud lisasätted

Tingimuse kirjeldus

Märgistusel võidakse osutada suuremale geograafilisele üksusele „Vin de Bordeaux – Médoc“ või „Grand Vin de Bordeaux – Médoc“.

Selle nimetuse märkimiseks kasutatavate tähtede suurus ei tohi olla suurem (ei kõrguses ega laiuses) kui kaks kolmandikku tähtede suurusest, millega on kirjutatud kaitstud päritolunimetus.

Link tootespetsifikaadile

https://info.agriculture.gouv.fr/gedei/site/bo-agri/document_administratif-7779fd27-55d4-4f3a-ad49-c13546214cca

(1) ELT L 9, 11.1.2019, lk 2.